Gvatemaladagi ko‘chki yuz bergan hududda 263 kishining jasadi topildi

Gvatemalaning markaziy qismida yuz bergan ko‘chki qurbonlari soni 263 kishiga yetdi. Bu haqda “Zakon.kz” xabar bermoqda.

Oldinroq 215 kishi halok bo‘lgani xabar qilingan edi.
Yangi ma’lumotlarga ko‘ra, Santa-Katarina-Pinula munitsipalitetidagi Kambray-2 qishlog‘ining 370 dan ortiq aholisi bedarak yo‘qolgan, deb taxmin qilinmoqda. Ko‘chki 2-oktabrga o‘tar kechasi mazkur aholi yashash punktini yuvib ketgandi.
Avvalroq hodisa joyida vayrongarchiliklarni tartibga solish ishlari 11-oktabrga qadar davom etishi ma’lum qilingandi. Qutqaruv operatsiyasini to‘xtatish yoki davom ettirish bo‘yicha yakuniy qaror 12-oktabrda qabul qilinishi kutilmoqda.
Sakkiz kunlik qidiruv-qutqaruv ishlarida 550 dan ortiq odam va o‘nlab texnika qatnashdi. Omon qolganlar esa tabiiy ofatdan keyingi dastlabki kunlarda topildi, xolos.